|  |  |  |
| --- | --- | --- |
| **בנק ישראל**דוברות והסברה כלכלית | לוגו בנק ישראל | ‏ירושלים, ט' בשבט, תשפ"ג31 בינואר 2023 |

הודעה לעיתונות:

**נגיד בנק ישראל נפגש עם חברי נשיאות המגזר העסקי והציג להם את המלצותיו לצעדי מדיניות מאקרו-כלכליים**

נגיד בנק ישראל, פרופ' אמיר ירון נפגש היום (ג') עם יו"ר נשיאות המגזר העסקי, דובי אמיתי וחברי הנשיאות, וסקר בפניהם את המלצותיו לצעדי מדיניות מאקרו - כלכליים.

במהלך המפגש הציג הנגיד את המלצותיו לממשלה מתוך "תוכנית בנק ישראל להאצת הצמיחה במשק" בפני חברי נשיאות המגזר העסקי. לאחר מכן יו"ר נשיאות המגזר העסקי הציג את המהלכים הכלכליים הנחוצים בעת הזו, בדגש על צעדי מדיניות פיסקליים אשר ביכולתם להניע את המשק. במסגרת השיחה שהתנהלה בין נגיד בנק ישראל ליו"ר נשיאות המגזר העסקי, הסכימו השניים כי אחת ממטרות העל העומדות בפני המשק הישראלי היא העלאת פריון העבודה בישראל.